cyanic-selkie/wikianc huggingface dataset:
Andrew Wakefield
Kiistat
Proceedings of the National Academy of Sciences -lehdessä vuonna 2012 julkaistussa artikkelissa mainittiin, että Wakefieldin vuoden 1998 julkaisu on siteeratuin tieteellinen julkaisu, joka on jouduttu vetämään pois väärennyksen takia. Sitä oli siteerattu 758 kertaa.
Vaxxed
New Yorkissa järjestettävän Tribecan elokuvafestivaalin ohjelmistoon otettiin keväällä 2016 Wakefieldin ohjaama rokotevastainen elokuva Vaxxed: From Cover-Up to Catastrophe. Festivaalin perustajiin kuuluva Robert De Niro perusteli aluksi valintaa sillä, että sen haluttiin synnyttävän avointa keskustelua autismin syistä. Elokuva vedettiin kuitenkin pois sen herättämän vastustuksen vuoksi.
Vaxxed II
Vuonna 2020 yhdysvaltalaiset rokotevastaiset Vaxxed-bussilla kulkevat aktivistit saivat julkaistuksi elokuvan Vaxxed II: The People's Truth, joka tunteisiin vetoavasti kertoo vammautuneista ja kuolevista lapsista ja heidän vanhempiensa luonnollisesta surusta. Yhteistä edelliselle on lasten omaisten suru ja hämmennys. Luonnollista on, että ihmiset haluavat ymmärtää tapahtunutta yhteiseksi lohdutuksekseen. Tieteelliset selvitykset eivät tosin ole löytäneet yhteyttä lasten sairastumisten ja rokotuksien välillä. Sen sijaan tiede on osoittanut rokotevastaisuuden lisäävän esimerkiksi vakavaa tuhkarokkoa lapsissa muun muassa Euroopassa. Andrew Wakefield on edelleen rokotevastaisen liikkeen ikoninen hahmo.
Loimaan viljavarasto
Loimaan viljavarasto on Loimaan maamerkki, joka näkyy kilometrien päähän peltojen ja metsien yli. Viljavaraston 75 metriä korkeat suursiilostot rakennettiin 1980-luvulla, jolloin Valtion viljavarasto vielä piti yllä suuria varmuusvarastoja.
Helmiradion Loimaan lähetin 91,8 MHz sijaitsee Loimaan viljavaraston huipussa.
Aarnialue
Aarnialue on Metsähallituksen tai Metsäntutkimuslaitoksen päätöksellä niiden omille maille perustettu alue, joka säästetään yleensä kaikelta taloustoiminnalta. Sukkession takia useimmista aarnialueista kehittyy aikaa myöten vanhoja kuusimetsiä, joissa on monipuolisempi eläimistö kuin talousmetsissä. Aarnialueille ovat tyypillisiä maahan jätetyt tuulen kaatamat puut, joihin on pesiytynyt kääpiä ja monenlaisia hyönteisiä, sekä pystyssä vielä pysyvät lahopuut, joihin tikat hakkaavat koloja. Näihin koloihin muuttavat sitten monenlaiset kolo- ja pökkelöpesijät.
Tulevaisuuden tasavalta
Tasavallan tulevaisuus (ita. Repubblica Futura) on sanmarinolainen liberaali puolue. Se aloitti toimintansa vuonna 2017, kun kaksi keskustalaista puoluetta (Alleanza Popolare ja Unione per la Repubblica) yhdistyivät.
Vuoden 2019 vaaleissa puolue sai kuusi paikkaa maan parlamentissa.
Ideologia ja näkemyksiä
Puolue määrittelee itsensä kaikille avoimeksi liberaaliksi puolueeksi, joka haluaa luoda dialogia muiden puolueiden kanssa. Sen mukaan San Marinolle on edullista kannattaa vahvaa kansainvälistä yhteistyötä ja mm. houkutella maahan lisää turisteja sekä yrityksiä. .
Vuoden 2019 vaaliohjelmassaan puolue ajoi mm. seuraavia asioita:
Tutkija
pienois|pysty|Biotekniikan tutkija [[laboratoriossa.]] Tutkija on Suomessa ammattinimike, ja tutkijan työnantaja on yleensä yliopisto, ammattikorkeakoulu, itsenäinen tutkimuslaitos tai suuryrityksen tutkimusosasto. Lisäksi tutkijoiksi kutsutaan tieteitä tai muita asioita intensiivisesti ilman tutkijan työtehtävää tutkivia henkilöitä. Tieteen tai tutkimuksen harrastajia kutsutaankin joskus yleistermillä harrastajatutkija sekä joillakin laajemmin harrastetuilla aloilla erilaisilla tutkija-termin johdannaisilla (esimerkiksi sukututkija).
Koulutus
Tutkijana toimimiseen vaaditaan yleensä tutkimusalalta tai sen lähialalta suoritettu ylempi korkeakoulututkinto ja ammattimaisiin tutkijanvirkoihin tohtorin tutkinto. Suomessa tutkimushenkilöstöä on kaikkiaan noin 80 000. Tutkijoista varsinainen tutkijankoulutus on noin 13 prosentilla. Tohtorintutkintoja suoritetaan vuosittain noin 1 500.
Urakehitys yliopistoissa
Suomessa yliopistollinen tutkijanura on neliportainen. Ensimmäiselle portaalle kuuluvat väitöskirjaa tekevät tohtorikoulutettavat eli nuoremmat tutkijat, toiselle tutkijatohtorit ja yliopisto-opettajat, kolmannelle yliopistonlehtorit, yliopistotutkijat ja apulaisprofessorit, ja neljännelle professorit. Yliopisto-opettajat, yliopistonlehtorit, yliopistotutkijat ja professorit ovat tyypillisesti vakinaisia työsuhteita, muut määräaikaisia. Neliportainen järjestelmä on jo yleisesti käytössä, mutta vanhasta järjestelmä on vielä jäänteitä näkyvissä (muun muassa assistentti-, yliassistentti- ja lehtorinimikkeet). Järjestelmä tuli käyttöön aluksi Helsingin ja Oulun yliopistoissa.
Yliopistoissa monet tutkijat pitävät myös luentoja tai antavat muuta opetusta. Työehtosopimus rajoittaa muuhun kuin tutkimukseen käytettävää aikaa erityisesti tohtorikoulutettavien osalta.
Cemal Gürsel
Cemal Gürsel (13. lokakuuta 1895 – 14. syyskuuta 1966) oli turkkilainen kenraali ja maan neljäs presidentti. Gürsel valittiin presidentiksi vuoden 1960 vallankaappauksen jälkeen. Hän joutui terveyssyistä luopumaan presidentin asemasta ennen seitsemänvuotisen virkakauden päättymistä.
Tutkija
Urakehitys yliopistoissa
Tutkimuksen rahoitus voi tulla tutkijan edustaman laitoksen rahoituksesta tai ulkopuoliselta rahoittajalta, kuten säätiöltä, Suomen Akatemialta, Euroopan unionilta tai yrityksiltä. Erilaisten apurahojen turvin työskentelemisestä ei ole aikaisemmin kertynyt eläkettä eikä se edelleenkään tarjoa tavanomaista työntekijän sosiaaliturvaa, mikä on nähty ongelmallisena. Muita tutkijoiden urakehityksen haasteita ovat Suomessa muun muassa työsuhteiden epätyypillisyys, matalaksi koettu palkka, kilpailu työpaikoista ja tutkimusrahoituksesta sekä naistutkijoiden miestutkijoita hitaampi urakehitys.
Katso myös
pienois|Psykologi Carol Tavris työpöydän ääressä.
Cemal Gürsel
Elämä
Gürsel palveli armeijassa 45 vuotta. Hän taisteli ensimmäisessä maailmansodassa Çanakkalen taistelussa Dardanelleilla, Gallipolin taistelussa tykistön luutnanttina, ja vuonna 1917 Palestiinassa ja Syyriassa. Britit saivat hänet vangiksi syyskuussa 1918 ja hän oli vankeudessa Egyptissä aina vuoteen 1920.
Vapauttamisensa jälkeen hän taisteli kaikissa länsirintaman kampanjoissa Turkin itsenäisyyssodan aikana 1920–1923. Sotien jälkeen Gürsel meni sotilasakatemiaan ja valmistui esikuntaupseeriksi 1929. Vuonna 1946 hän sai kenraalin arvon, ja kohosi viimein neljän tähden kenraaliksi. Hän toimi tiedustelupäällikkönä ja vuodesta 1957 maavoimien komentajana.
Asevoimat kaatoi maan siviilihallituksen pitkään jatkuneiden levottomuuksien jälkeen 27. toukokuuta 1960. Gürsel valittiin ja nimitettiin sotilasjuntan puheenjohtajaksi, mutta on erilaisia näkemyksiä siitä, osallistuiko hän itse kaappaukseen. Pyjamaan pukeutunut Gürsel tuotiin lentokoneella Ankaraan, jossa hänestä tehtiin 30. toukokuuta 1960 valtionpäämies, pääministeri ja puolustusministeri.
Gürsel vapautti 200 opiskelijaa ja lehtimiestä ja antoi 14 kielletylle lehdelle julkaisuluvan. Hän keräsi kymmenen lakiprofessoria Istanbulin ja Ankaran yliopistoista laatimaan uuden perustuslain jo kaappausiltana. Hän vastusti ajatusta jatkaa sotilasvaltaa ja hänet valittiin 1961 siviilipresidentiksi uuden 10. lokakuuta 1961 kansanäänestyksessä hyväksytyn perustuslain mukaan.
Gürsel kärsi halvauskohtauksista. Helmikuussa 1966 hänet lennätettiin Washingtoniin hoitoon, jossa hän vajosi koomaan. Parlamentti päätti 28. maaliskuuta presidenttikauden päättämisestä.
Grace Zabriskie
Graze Zabriskie (s. 17. toukokuuta 1941 New Orleans, Louisiana) on yhdysvaltalainen näyttelijä. Hän on esiintynyt monissa suosituissa yhdysvaltalaisissa elokuvissa ja televisiosarjoissa.
Hänen isänsä perusti Lafitte’s Blacksmith Shopin ja Lafitte’s-kahvilan ja baarin Borboun Streetille New Orleansiin. Zabriskie on kertonut, että hänen nuoruudessaan heidän perheensä luona vierailivat Tennessee Williams, Gore Vidal ja Truman Capote.
Zabriskie tunnettaneen parhaiten televisiourastaan. Näyteltyään Santa Barbara -saippuasarjassa hän esitti Laura Palmerin äitiä David Lynchin sarjassa Twin Peaks sekä sen jatkoksi tehdyssä elokuvassa Twin Peaks – Tuli kulje kanssani.
Zabriskie on työskennellyt ajoittain radiossa ja tehnyt yhteistyötä radiossa dramaatikko-monologisti Joe Frankin kanssa. Hänellä on kaksi tytärtä.
Le Mansin 24 tunnin ajo 2011
thumb|rataprofiili Le Mansin 24 tunnin ajo 2011 oli Intercontinental Le Mans Cup -sarjan kauden kolmas osakilpailu, joka ajettiin 11.–12. kesäkuuta Circuit de la Sarthen radalla Le Mansissa Ranskassa. Kilpailun voittivat Nr. 2 Audi -kuljettajat Marcel Fässler, André Lotterer ja Benoît Tréluyer.
Truveeri
Truveerit olivat pohjoisranskalaisia kierteleviä runoilijoita ja muusikoita keskiajalla. Heidän taiteensa oli melko samanlaista eteläranskalaisten trubaduurien kanssa. Truveerien runot ovat kuitenkin eri murteilla kuin trubaduurien.
Ensimmäinen nimeltään tunnettu truveeri oli Chrétien de Troyes, joka vaikutti 1100-luvun lopulla. Muita tunnettuja truveereja on muun muassa Adam de la Halle.
Sana trouvère tai trouveur on pohjoisranskalaisen murteen (langue d’oil) muoto oksitanin kielen (langue d’oc) sanasta trobador. Se tarkoittaa runoilija-säveltäjiä, jotka olivat trubaduurien aikalaisia ja saivat heiltä vaikutteita, mutta tekivät runoutensa Pohjois-Ranskan murteilla. Trubaduurit olivat vanhan oksitaanisen lyyrisen runouden säveltäjiä ja esiintyjiä keskiajalla n.1000–1300 ja truveerien kukoistusaikaa kesti noin 1300-luvun loppuun. Noin 2 400 truveerirunon käsikirjoitusta on löytynyt ja noin 2 100 runoon on säilynyt myös melodia.
Yleinen mielikuva trubaduurista tai truveerista on kylästä kylään kiertelevä hahmo, joka kantaa luuttua selässään. Tällaisia henkilöitä kyllä oli, mutta heitä kutsuttiin sanoilla minstrel (minstreli) tai jongleur (jonglööri) – köyhiä muusikoita, miehiä ja naisia yhteiskunnan laitamilta. Trubaduurit tai truveerit edustivat aristokratiaa musiikin tekemisessä. He olivat runoilijoita ja säveltäjiä, jotka olivat aateliston ylläpitämiä tai he olivat yhtä lailla ylhäisöä itsekin, joille musiikin tekeminen kuului hovin perinteisiin. Trubaduureissa oli kuninkaita, kuningattaria ja kreivittäriä. Laulujen sanat ovat luonnollista heijastumaa aikansa yhteiskunnasta. Usein ne käsittelivät idealisoituja aiheita kohteliaasta rakkaudesta (fine amors katso :grand chant) ja uskonnollisesta omistautumisesta, vaikkakin useat laulut edustivatkin maallisempaa ja suorasukaisempaa käsitystä rakkaudesta.
Tämän musiikkityylin esitystavat ovat arvailujen varassa. Jotkut oppineet ehdottavat, että sitä pitäisi soittaa vapaassa rytmisessä muodossa ja käyttää vain vähän soittimia säestykseen (varsinkin harrastunnelmaisissa teksteissä). Toisten oppineiden ja myös esiintyjien mielestä säestävien instrumenttien ja rytminen esittäminen on yhtä lailla arvokasta. Ainakin yksi moderni kokoonpano esiintyy Trouvere nimellä tänäkin päivänä soittaen kyseiseen aikaan liittyvää musiikkia.
Johannes de Grocheio, pariisilainen musiikin tutkija 1300-luvun alusta, uskoi että truveerien laulut inspiroivat kuninkaita ja aatelismiehiä suurtekoihin ja suuruuteen. ”Tämänkaltaisia lauluja ovat yleensä säveltäneet kuninkaat ja aateliset ja niitä esitettiin kuninkaitten ja prinssien läsnäollessa, jotta heidän mielensä karaistuisi rohkeuteen ja mielenlujuuteen, jalomielisyyteen ja ennakkoluulottomuuteen.” (Page 1997) 1980-luvulta lähtien on naistruveerien olemassaolo tunnustettu tosiasia.
Mogens Klitgaard
Mogens Klitgaard (23. elokuuta 1906 – 23. joulukuuta 1945) oli tanskalainen kirjailija. Hänen näkemykseltään sosialistisen proosatuotannon aiheet olivat enimmäkseen yhteiskunnallisia. Klitgaard eli viimeiset vuotensa (1943−1945) Ruotsissa ja kuoli 39-vuotiaana tuberkuloosiin.
Loppu hyvin, kaikki hyvin
Loppu hyvin, kaikki hyvin,   on William Shakespearen vuosina 1594–1609  kirjoittama komedia. Näytelmä ilmestyi painettuna vuonna 1623. Se perustuu yhteen Boccaccion Decameronen novelleista. Nimensä näytelmä on saanut vanhasta sananlaskusta.
Tarina on epäsäätyinen rakkaustarina ja sosiaalipsykologinen draama: Helena, köyhä mutta määrätietoinen neitonen rakastuu kreivittären poikaan nimeltä Bertram, ja saa tämä neuvokkuudellaan aviomiehekseen.
Jean Gounot
Jean Gounot (9. huhtikuuta 1894 Nevers – 16. tammikuuta 1978 Villeneuve-Saint-Georges) oli ranskalainen voimistelija. Hän sai vuoden 1924 kesäolympialaisissa Pariisissa hopeamitalit joukkuekilpailussa ja sivuttaishypyssä. Hän kilpaili myös vuoden 1920 kesäolympialaisissa Antwerpenissä ja vuoden 1928 kesäolympialaisissa Amsterdamissa, joista ensin mainitussa hän sai pronssia moniottelussa (yksilökilpailu).
Duff McKagan
Michael Andrew ”Duff” McKagan (s. 5. helmikuuta 1964 Seattle, Washington) on yhdysvaltalainen muusikko, joka muistetaan parhaiten hard rock -yhtye Guns N’ Rosesin basistina vuosilta 1985–1997 sekä jälleen vuodesta 2016 alkaen. Hän on muusikon uransa ohella toiminut myös kolumnistina niin ESPN:n kuin Seattle Weeklyn verkkosivustoille. Guns N’ Rosesista eroamisensa jälkeen Duff on myös opiskellut liiketaloutta Seattlen yliopistossa.
Duff McKagan on tunnettu myös bassosoundistaan, jonka muodostavat muun muassa plektran käyttö, soitto puoli sävelaskelta alennetussa vireessä sekä soitettaessa käytettävä sähköbasson chorus-efekti. Fender on julkaissut Duff McKagan Signature Precision -basson, joka on suunniteltu Duffin käyttämän basson mukaan. Duff on naimisissa Susan McKaganin (o.s. Holmes ) kanssa ja parilla on tyttäret Grace (s. 1997 ) ja Mae McKagan (s. 2000 ). Myös hänen tyttärensä ovat läheisiä musiikin kanssa.
Lapsuus ja nuoruus
Duff McKagan syntyi Seattlessa, Washingtonissa vuonna 1964 Elmer ja Alice Marie McKaganin perheeseen kahdeksantena ja nuorimpana lapsena Jonin, Carolin, Markin, Brucen, Joanin, Claudian ja Mattin jälkeen. Mark lähti komennukselle Vietnamin sotaan Duffin ollessa kolmevuotias. Perheen äiti kuoli huhtikuussa 1999 kamppailtuaan pitkään Parkinsonin taudin kanssa. Duffin isä kuoli vuonna 2007.
Ennen liittymistään Guns N’ Rosesiin Duff oli soittanut bassokitaran ohella useita eri instrumentteja, kuten rumpuja ja kitaraa, useissa Seattlen punk-kokoonpanoissa. Tällaisia yhtyeitä olivat muun muassa The Vains, Ten Minute Warning, jossa Duff soitti rytmikitaristina sekä Fastbacks, joka myöhemmin toimi Guns N’ Rosesin lämmittelijänä yhtyeen ensimmäisellä kiertueella. Opintovuotensa hän oli keskeyttänyt, vaikka olikin alun perin haaveillut urasta lääkärinä äitinsä veljen tavoin. Hänet erotettiin kuitenkin keskikoulusta, jonka jälkeen hän ajautui vaikeuksiin kunnes aloitti rockmusiikin harrastamisen high school -vuosiensa alkupuolella. Hän ei tosin koskaan valmistunut high schoolista. 18-vuotiaana hän suoritti kuitenkin GED-kokeen, joka vastaa high schoolin päättötutkintoa, jonka avulla hän pääsi lopulta opiskelemaan liikekirjanpitoa Santa Monica Community Collegeen.
Guns N’ Roses (1985–1997, 2016–)
Duff liittyi Guns N’ Rosesin bassokitaristiksi vuonna 1985 korvaten yhtyeestä lähteneen Ole Beichin nähtyään yhtyeen paikallisen musiikkilehti Music Connectionin ilmaispalstalle ilmoituksen yhtyeestä, joka haki bassokitaristia. Duff oli ainoa ilmoitukseen vastannut, ja hän liittyikin yhtyeeseen heti koessoittonsa jälkeen. Duff järjesti yhtyeelle kiertueen Yhdysvaltain länsirannikolle, mutta soolokitaristi Tracii Guns ja rumpali Rob Gardner eivät pitäneet ajatuksesta lähteä kiertueelle niin aikaisessa vaiheessa ja jättivät yhtyeen. Koska kiertue oli lyöty lukkoon, yhtye tarvitsi nopeasti korvaajat Traciille ja Robille, joten Traciin korvasi englantilainen Saul "Slash" Hudson, ja rummuissa Robin paikan otti Steven Adler. Molemmat olivat Duffin vanhoja tuttavia, sillä he olivat aiemmin soittaneet yhdessä Road Crew -yhtyeessä.
Kahden päivän kuluttua, uuden kokoonpanon harjoiteltua yhteen mittaan puolentoista vuorokauden ajan, laulaja Axl Rose, rytmikitaristi Izzy Stradlin, Duff, Slash ja Steven lastasivat lainaamansa pakettiauton ja lähtivät ensimmäiselle kiertueelleen Guns N’ Rosesin nimen alla. Kiertue oli saanut nimekseen Hell Tour, ja siihen kuului esiintymisiä ympäri länsirannikkoa. Noin sadanviidenkymmenen kilometrin päässä yhtyeen kotiseudulta Los Angelesista pakettiauto hajosi, mutta yhtye ei lannistunut vastoinkäymisestä vaan jatkoi matkaansa liftaamalla. Vastoinkäymisiä kohdanneesta matkanteosta huolimatta yhtye pääsi lopulta Duffin kotiseudulle Seattleen, jossa yhtye esiintyi ensimmäisen kerran uusitulla miehistöllä 8. kesäkuuta 1985 lämmittelijänään Duffin entinen yhtye Fastbacks. Yhtyeen energinen lavaesiintyminen herätti kiinnostuksen myös levy-yhtiöiden keskuudessa, ja lopulta yhtye solmi levytyssopimuksen Geffen Recordsin kanssa.
Duff oli uuden yhtyeensä kanssa saanut taskuunsa levytyssopimuksen, ja Geffen päätti hyödyntää hiomattoman timanttinsa. Yhtiö päätti julkaista EP-levy Live ?!*@ Like a Suiciden ennen täysimittaista albumia. EP julkaistiin vuoden 1986 jouluaattona 10 000 kappaleen painoksena. Sen julkaisijaksi väitettiin yhtyeen omaa Uzi Suicide -levymerkkiä, mutta todellisuudessa merkki oli pelkkä markkinointiväline Geffenille, joka painatti ja jakeli levyn. Yhtye oli neljän kappaleen tuotoksestaan todella ylpeä, vaikka Duff on myöhemmin paljastanut EP:n liveyleisön nauhan olleen 1970-luvulla järjestetyn Texxas Jam -rockfestivaalin jäämistöä, ja se oli päätynyt albumille, koska yhtyeen jäsenistä oli hauskaa laittaa EP:lle suunnaton liveyleisö, vaikka hyvälläkin tuurilla yhtye esiintyi noin sadalle ihmiselle. EP:n kaikki 10 000 painettua kappaletta myytiin nopeasti, ja vain muutama niistä kulkeutui Englantiin ja Eurooppaan. Kyseinen EP on siis syystäkin keräilijöiden keskuudessa haluttu kohde.
Yhtye aloitti myös debyyttialbuminsa Appetite for Destructionin nauhoitukset yhdessä tuottaja Mike Clinkin kanssa Los Angelesin esikaupungissa Canoga Parkissa sijaitsevalla Rumbo-studiolla. Albumin nauhoitukset päätettiin vuoden 1986 joulukuussa, ja albumi tarvitsisi enää nimen. Lopulta albumin nimi ja kansikuva valikoitui Axlin ehdotuksesta losangelesilaisen taiteilija Robert Williamsin maalauksen ”Appetite for Destruction”, (”Tuhon nälkä”) mukaisesti. Albumia pidetään yhtenä koko 1980-luvun merkittävimmistä julkaisuista, ja lähes 30 miljoonan kappaleen maailmanlaajuisella myynnillään se on kaikkien aikojen myydyin esikoisalbumi. Yhtye kuitenkin jatkoi työntekoa vuoden mittaisesta kiertueestaan huolimatta, ja 30. marraskuuta 1988 Yhdysvalloissa julkaistiinkin jo yhtyeen uusi GN’R Lies -studioalbumi. Albumi koostui Live ?!*@ Like a Suicide -EP:n materiaalista kahden vuoden takaa, jonka lisäksi se esitteli neljä akustista kitarointia sisältänyttä kappaletta, jotka yhtye oli nauhoittanut alkuvuodesta Mike Clinkin kanssa. Albumi joutui kuitenkin kovan kritiikin kohteeksi kappaleen "One in a Million" vuoksi, ja sitä kritisoitiin myös sen lyhyestä pituudesta.
Helmikuussa 1990 kosketinsoittaja Darren ”Dizzy” Reed liittyi yhtyeeseen, ja yhtyeen ensimmäinen esiintyminen uuden kosketinsoittajansa kanssa tapahtui 7. huhtikuuta 1990. Kyseinen konsertti osoittautui samalla rumpali Steven Adlerin viimeiseksi Guns N’ Rosesissa. Adlerin erottamiseen vaikuttivat vakavat päihdeongelmat, eikä hän ollut kyennyt soittamaan tulevalle albumille kirjoitetun ”Civil War” -kappaleen rumpuosuuksia halutulla tavalla. Hänen tilalleen otettiin 26-vuotias Matt Sorum, ja yhtyeen seuraavan studioalbumin nauhoitukset aloitettiin uuden kokoonpanon voimin syyskuussa 1990 A&M Studiosin Hollywoodissa sijaitsevalla Studio One -äänitysstudiolla. Yhtye julkaisikin samanaikaisesti tupla-albumit Use Your Illusion I ja Use Your Illusion II -studioalbumit julkaistiin 17. syyskuuta 1991, minkä jälkeen yhtye lähti ennätyksellisen pitkälle, mutta selkkauksien täyttämälle Use Your Illusion Tour -maailmankiertueelleen.
Kesken kiertueen kitaristi Izzy Stradlin kuitenkin jätti yhtyeen, ja hänet korvattiin aiemmin Kill for Thrills -yhtyeessä vaikuttaneella Gilby Clarkella. Julkaisunsa aikoihin Use Your Illusion II oli nousemassa myyntitilastojen ykköseksi Use Your Illusion II-albumin seuratessa perässä toisella sijalla hittisinglejen siivittämänä. Vuonna 1993 yhtye julkaisi The Spaghetti Incident? -albumin, joka sisälsi punk-kappaleita yhtyeen esittäminä, mutta sai huonon vastaanototon. Vaikka albumi ylitti platinarajan Yhdysvalloissa, sitä pidettiin floppina verrattuna yhtyeen aiempien julkaisujen huikeisiin myyntilukemiin. Vuonna 1994 McKaganin haima puhkesi alkoholin ja huumeiden väärinkäytön seurauksena, mutta hän selvisi tapahtumasta täpärästi.
Duff jätti Guns N’ Rosesin vuonna 1997 tyytymättömänä yhtyeen venähtäneen levyttämistaukoon. Yhtye oli maksanut vuokraa eri studiotilojen käytöstä jo vuodesta 1994 nauhoittamatta yhtäkään kappaletta uudelle albumille. Lisäksi hän halusi viettää aikaa vuoden 1997 lopulla syntyneen tyttärensä Gracen kanssa.
McKagan etääntyi Guns N' Rosesta ja Axl Rosesta noin kymmeneksi vuodeksi, kunnes alkoi 2010-luvun alussa parannella välejään heihin.
14. lokakuuta 2010 McKagan palasi lavalle Guns N' Rosesin kanssa, ensimmäistä kertaa sitten vuoden 1993, O2 Arenalla Lontoossa. Hän soitti bassoa kappaleessa "You Could Be Mine", sähkökitaraa kappaleissa "Nice Boys" ja "Knockin' on Heaven's Door" sekä akustista kitaraa ja tamburiinia kappaleessa "Patience". Hänen oma yhtyeensä Loaded toimi kahdesti Guns N' Rosesin avausesiintyjänä saman vuoden joulukuussa. Tuolloin McKagan vieraili jälleen entisen yhtyeensä konsertissa.
14. huhtikuuta 2012 McKagan valittiin Rock and Roll Hall of Fameen Guns N' Rosesin klassisen kokoonpanon jäsenenä. Hän esiintyi valintaseremoniassa yhdessä Slashin, Adlerin ja Sorumin kanssa sekä piti kiitospuheen.
Vuonna 2014 McKagan palasi jälleen hetkeksi Guns N' Rosesin kiertueelle. Hän soitti neljä kokonaista konserttia Etelä-Amerikassa sijaistaen hänet korvannutta Tommy Stinsonia. McKagan soitti myöhemmin Guns N' Rosesin kanssa Revolver Golden Gods Awards -tapahtumassa Los Angelesissa. Toukokuussa 2014 Guns N' Rosesin konserttisarjassa The Jointissa, Las Vegasissa, McKagan soitti yhden kokonaisen konsertin bändin kanssa.
Vuoden 2015 aikana syntyi uusi huhu vanhan Guns N’ Rosesin paluusta. Useat yhtyeen jäsenet, mukaan lukien Tommy Stinson, jättivät yhtyeen kyseisenä vuonna. Heidän eroaminen käynnisti huhumyllyn vanhan kokoonpanon paluusta, sillä Slash kertoi vuoden 2015 elokuussa sopineensa vanhat erimielisyytensä Axl Rosen kanssa. Tammikuussa 2016 McKaganin sekä Slashin ilmoitettiin palanneen Guns N' Rosesiin. Soitettuaan salaisen klubikeikan Troubadourissa Los Angelesissa 1. huhtikuuta 2016, yhtye oli samassa kuussa järjestetyn Coachellan pääesiintyjä. Tämän jälkeen Guns N' Roses aloitti Not in This Lifetime... -kiertueen.
Neurotic Outsiders
Neurotic Outsiders koottiin kesäkuussa 1995 hyväntekeväisyyskeikkaa varten. Esiintymispaikka oli Johnny Deppin omistama Viper Room Hollywoodissa. Duff McKagan soitti basson sijaan kitaraa ja lauloi. Hänen lisäkseen yhtyeeseen kuuluivat Matt Sorum (rummut), Steve Jones (kitara ja laulu) ja John Taylor (basso ja laulu). Esiintyminen oli menestys, yhtye alkoi esiintyä Viper Roomilla säännöllisesti ja myöhemmin kiertää myös muualla. Yhtyeen keikoilla kävi esiintymässä paljon vierailevia muusikoita, muun muassa Slash, Brian Setzer, Billy Idol ja Simon Le Bon. Neurotic Outsiders -niminen albumi ilmestyi 10. syyskuuta 1996. Yhtye lopetti keikkailun vain muutamaa viikkoa myöhemmin, mutta vasta kesällä 1998 sen virallisesti ilmoitettiin hajonneen. Vuoden 1999 huhtikuussa Neurotic Outsiders teki vielä kolme keikkaa Viper Roomilla ja 7. joulukuuta 2006 se esiintyi The Avalonissa Hollywoodissa.
Yksityiselämä
Nykyisin hänet tunnetaan Velvet Revolverin piireissä suurena potkunyrkkeilyn ystävänä. Duff on ollut naimisissa kolmesti. Ensin Amanda ”Mandy” Brixin kanssa vuosina 1988–1990, sitten Linda Johnsonin kanssa 1992–1996 ja vuodesta 1999 lähtien Susan Holmesin kanssa. Hänellä on Susanin kanssa kaksi lasta: Grace (s. 1997) ja Mae Marie (s. 2000).
Duff McKagan on omien sanojensa mukaan ollut viimeisimpiä henkilöitä, jotka olivat tekemisissä Nirvanan laulaja-kitaristi Kurt Cobainin kanssa ennen tämän itsemurhaa. Hän on jälkeenpäin pahoitellut muun muassa Foo Fightersin Sonic Highways -dokumentissa, ettei soittanut heti Nirvanan muille jäsenille asiasta kuultuaan ja esittänyt suruvalitteluja.
Velvet Revolver
Duff McKagan perusti vanhojen Guns N’ Rosesin jäsenten Slashin, Matt Sorumin ja Stone Temple Pilotsin Scott Weilandin sekä Dave Kushnerin kanssa Velvet Revolver -yhtyeen vuonna 2002. Yhtyeeltä on ilmestynyt kaksi levyä, Contraband vuonna 2004 ja Libertad vuonna 2007
Olena Zubrylova
thumb|210px|Olena Zubrylova [[Talviolympialaiset 2006|Torinossa 2006]] Olena Mykolajivna Zubrylova (,, , s. 25. helmikuuta 1973, o.s. Ogurtsova) on ukrainalaissyntyinen ampumahiihtäjä, joka on edustanut Valko-Venäjää vuodesta 2003 lähtien.
Zubrylova on voittanut neljä maailmanmestaruutta: 15 kilometrillä, takaa-ajossa ja yhteislähtökilpailussa 1999 sekä yhteislähtökilpailussa 2002. Kaikkiaan hänellä on 17 MM-kisamitalia: neljä kultaa, viisi hopeaa ja kahdeksan pronssia. Olympialaisissa paras sijoitus henkilökohtaisella matkalla on viides sija Torinon 2006 kisojen sprintissä. Maailmancupin osakilpailuvoittoja hänellä on 21 kappaletta, ja kokonaiskilpailussa hän on kahdesti sijoittunut toiseksi ja kerran kolmanneksi.
Mauno Honkanen
Mauno Honkanen (s. 1931) on suomalainen hopeaseppä, taiteilija ja muotoilija.
Honkanen opiskeli ja valmistui Taideteollisuusopistosta. Hän työskenteli Koruteollisuus Tillanderilla taiteilijana ja taiteellisena johtajana vuosina 1959–1989. Honkanen on suunnitellut Tillanderille Tähkä-ruokailuvälinesarjan, joka sai alun hänen suunnittelemastaan joululusikasta. Honkanen tunnetaan pelkistetyn tyylin edustajana. Hän on myös suunnitellut käätyjä ja taidemitaleja. thumb|Yrittäjäpatsas, Suomen Yrittäjäopisto, Kauhava, 1989. Honkanen on suunnitellut Suomen Yrittäjäopistolle Kauhavalle vuonna 1989 paljasteun Yrittäjäpatsaan ja Seinäjoella Kapernaumin liikenneympyrässä olevan Yrittäjyyden monumentti -patsaan vuodelta 2005. Lisäksi hän on suunnitellut valtakunnallisen Yrittäjäpalkinnon palkintoreliefin.
Risuttajat
Risuttajat (Phacellodomus) eli aiemmalta nimeltään putkiorneerot on orneerojen heimoon kuuluva lintusuku. Sukuun kuuluu 9 lajia.
Niiniluoto
Niiniluoto on suomalainen sukunimi, joka on muun muassa seuraavilla henkilöillä:
Habib Nurmagomedov
Habib Abdulmanapovitš Nurmagomedov (s. 20. syyskuuta 1988 Dagestan ASNT, Neuvostoliitto) on venäläinen entinen vapaaottelija. Hän oli UFC:n kevytsarjan mestari huhtikuusta 2018 lähtien lokakuuhun 2020 saakka. Nurmagomedov on myös kaksinkertainen Combat Sambon maailmanmestari.
Varhainen elämä
Habib Nurmagomedov syntyi avaarilaiseen perheeseen Silden kylässä Dagestanissa. Hänen isänsä Abdulmanap perusti sambo-painikoulun heidän kotinsa kellariin, jossa Habib sai harjoitella. Hän oli taitava painija jo viisivuotiaana. Kun Nurmagomedov oli yhdeksän, hänen isänsä laittoi hänet taistelemaan karhunpoikasen kanssa. Video kyseisestä harjoituksesta levisi vapaaottelusivustoilla Yhdysvalloissa Nurmagomedovin tultua tunnetuksi.
Vuonna 2001 Nurmagomedovin perhe muutti Dagestanin pääkaupunkiin Mahatškalaan, missä hän jatkoi painin harjoittelua ja 15-vuotiaasta eteenpäin judoa. Sambon harjoittelua hän jatkoi isänsä kanssa 17-vuotiaana. Nurmagomedovin mukaan siirtymä painista judoon oli vaikea, mutta hänen isänsä vaati sitä, jotta Nurmagomedov tottuisi gi-asun käyttöön.
Nurmagomedov vietti suurimman osan lapsuudestaan kuntosalilla, mutta päätyi usein myös katutappeluihin. Hänen mukaansa isä Abdulmanap on suurin syy hänen menestykselleen.
Yksityiselämä
Merkkinä avaarilaisesta taustastaan Nurmagomedov esiintyy usein julkisuudessa päässään perinteinen papakhi-hattu. Nurmagomedov osaa kuutta kieltä: avaaria, kumykia, arabiaa, venäjää, turkkia ja englantia.
Nurmagomedov on muslimi. Vuonna 2020 sanomalehti The Guardian kutsui Nurmagomedovia yhdeksi maailman suosituimmaksi muslimiurheilijaksi, heti egyptialaisen jalkapalloilijan Mohamed Salahin jälkeen.
Sielusta ja ylösnousemuksesta
Historia
Gregorios Nyssalainen eli ja kirjoitti 300-luvun lopulla, jolloin kristinuskosta oli jo tullut Rooman valtakunnan valtionuskonto. Teos on ilmeisesti syntynyt sen keskustelun innoittamana, jonka Gregorios kävi sisarensa Makrinan kuolinvuoteen äärellä Iriksen luostarissa vuonna 379. Myös heidän veljensä Basileios oli kuollut hieman aiemmin samana vuonna. Makrina oli tuolloin lohduttanut Gregoriosta puhumalla kuolemanjälkeisestä elämästä ja ylösnousemuksesta. Näin teos kuuluu lajityypiltään lohdutuskirjallisuuteen ja tarkemmin kirjallisuuteen, jonka on tarkoitus lohduttaa kuoleman äärellä.
Habib Nurmagomedov
Yksityiselämä
Nurmagomedov on kouluttautunut ekonomistiksi.
Sielusta ja ylösnousemuksesta
Historia
Teos osoittaa monin tavoin Gregorioksen filosofista ja kirjallista oppineisuutta. Aiheensa puolesta siinä voi nähdä Platonin Faidonin vaikutusta: molemmat ovat samankaltaisia kuolinvuoteella käytyjä keskusteluja sielun kuolemattomuudesta. Ajatteluunsa Gregorios on saanut vaikutteita Platonin lisäksi myös muun muassa Filon Aleksandrialaiselta ja Origeneeltä. Sisältönsä puolesta teoksessa on yhtäläisyyksiä Gregorioksen varhaisempaan teokseen De opificio hominis (”Ihmisen luomisesta”).
Habib Nurmagomedov
Persoona
Nurmagomedov tunnetaan konservatiivisesta persoonastaan. Vuonna 2018 hän kannatti yökerhojen lopettamista Dagestanissa ja puhui rap-konsertin järjestämistä vastaan, minkä seurauksena rap-artisti Egor Kreed perui esiintymisensä. Vuonna 2019 Nurmagomedov osoitti mieltään Dagestanissa järjestettävästä näytelmästä, jossa oli hahmona ”niukasti pukeutunut nainen”. Hän kutsui näytelmää saastaksi ja vaati tekijöitä vastuuseen. Tämän väitettiin johtaneen näytelmän tuottajaan kohdistuneisiin uhkauksiin sosiaalisessa mediassa. Kun vuonna 2020 Ranskassa tapahtuneen terroristi-iskun johdosta maan presidentti Emmanuel Macron puhui sananvapauden puolesta, Nurmagomedov arvosteli häntä Instagramissa sanoen muun muassa: ”Pilatkoon kaikkivaltias tämän olennon ja hänen seuraajiensa kasvot, heidän, jotka sananvapauden nimissä loukkaavat yli 1,5 miljardia muslimia”.
Sielusta ja ylösnousemuksesta
Historia
Gregorioksen teoksessa esittämillä ajatuksillä on ollut suuri vaikutus ortodoksiseen teologiaan ja askeesia koskevaan ajatteluun.
Habib Nurmagomedov
Perhe
Habib Nurmagomedovin vaimo on Patimat Nurmagomedova. Heillä on kolme lasta, tytär Fatima (s. 2015) ja pojat Magomed (s. 2017) sekä Husayn (s. 2019).
Sielusta ja ylösnousemuksesta
Sisältö
Gregorioksen teos on muodoltaan dialogi eli keskustelu hänen itsensä ja Makrinan välillä. Gregorioksen voi nähdä esittävän keskustelussa eräänlaista ”paholaisen asianajajaa”, siinä missä Makrina esittää kristillisen käsityksen sielun kuolemattomuudesta ja ylösnousemuksen toivosta. Gregorios tunnustaa keskustelun alussa, että häneltä puuttuu hänen toivomansa asioiden perinpohjaisesta tutkiskelusta seuraava vankkumaton luottamus siihen, että asiat todella ovat niin kuin opetetaan. Makrinan sanomina esitetyt ajatukset lienevät kuitenkin (myös) Gregorioksen omia.
Habib Nurmagomedov
Perhe
Nurmagomedovin isä Abdulmanap kuoli heinäkuussa 2020 koronavirustaudin aiheuttamiin komplikaatioihin. Hän sai tartunnan sairaalassa, missä hän odotti sydänleikkausta. Hänen alkuperäinen sairautensa pahentui tartunnan jälkeen. Abdulmanap oli kuollessaan 57-vuotias. Habib ilmoitti tämän jälkeen, että ei halua jatkaa uraansa ilman isäänsä.
Sielusta ja ylösnousemuksesta
Sisältö
Gregorios katsoo, että pyhät kirjoitukset ovat kristillisen teologian lähde, mutta Pyhän Hengen valaisema ihmisjärki kykenee täydentämään ajattelua ja niin vahvistamaan uskoa. Näin järki toimii teologian apulaisena. Keskeisen sijan teoksessa saa teologinen antropologia, erityisesti sielun suhde ruumiiseen ja jumalalliseen luontoon.
Habib Nurmagomedov
Vapaaottelu
Nurmagomedov siirtyi sambouransa aikana vapaaottelun pariin ja otteli ensimmäisen ammattilaisottelunsa 13. syyskuuta 2008 Ukrainassa. Hän voitti ottelunsa triangelikuristuksella ensimmäisessä erässä Vusal Bayramovia vastaan.
Paragon
Paragon voi tarkoittaa seuraavia:
Habib Nurmagomedov
Pankration Atrium Cup
Nurmagomedov osallistui seuraavaksi Pankration Atrium Cupin turnaukseen lokakuussa 2008, joka pidettiin Moskovassa. Hän voitti turnauksen kaikki kolme ottelua tuomariäänin ja vei mestaruuden.
Turnauksen jälkeen Nurmagomedov otteli kahden ottelun verran Tsumada Fighting Championshipissa, jossa hän voitti molemmat ottelunsa teknisellä tyrmäyksellä. Kumpikin ottelu käytiin samana päivänä elokuussa 2009. Said Akhmedia vastaan ottelu päättyi jo ensimmäisessä erässä, kun Eldar Eldarovia vastaan ottelu päättyi toisessa erässä.
M–1
Marraskuussa 2009 Nurmagomedov siirtyi ottelemaan Venäjän suurimpaan vapaaottelujärjestöön M-1 Globaliin. Hän oli otellut tilastolla 6–0 ja kohtasi ensimmäisessä ottelussaan Šahbulat Šamhalajevin. Nurmagomedov voitti ottelun käsilukolla ensimmäisen erän lopussa.
Kotka (lintu)
thumb|right|250px|[[Merikotka (Haliaeetus albicilla)]] thumb|right|250px|[[Maakotka (Aquila chrysaetos)]] thumb|right|250px|[[Savannikotka (Aquila rapax)]] thumb|right|250px|[[Töyhtökotka (Lophaetus occipitalis)]] thumb|right|250px|Nuori [[liitokotka (Terathopius ecaudatus)]]
Kotka on nimitys, jota käytetään tietyistä suurikokoisista päiväpetolinnuista. Varsinaisten kotkien (Aquila) suvun lisäksi kotkiksi nimitetään myös useita muita haukkojen (Accipitridae) heimoon kuuluvien sukujen lintuja. Kaikki kotkiksi nimitetyt lajit eivät välttämättä ole läheistä sukua toisilleen. Sukupuolten väritykset ovat samanlaiset, mutta naaraat ovat tavallisesti koiraita suurempia. Vanhojen lintujen puku kehittyy vähitellen useiden vuosien kuluessa. Kotkilla on erittäin tarkka näköaisti.
Habib Nurmagomedov
M–1
Helmikuussa 2011 Nurmagomedov otteli viimeisen ottelunsa M–1:ssä Alexander Agafonovia vastaan, jonka hän voitti teknisellä tyrmäyksellä kulmamiehen lopetuksella.
Kotka (lintu)
Suku Haliaeetus – merikotkat
Sukuun kuuluu kahdeksan lajia:
Habib Nurmagomedov
ProFC
Huhtikuussa 2011 Nurmagomedov siirtyi ProFC:hen, jossa hänen ensimmäinen vastustajansa oli Said Khalilov. Nurmagomedov voitti ottelun kimuralla ensimmäisessä erässä. Toukokuussa hän otteli jo seuraavan kerran Ashot Shaginyania vastaan, jonka hän voitti teknisellä tyrmäyksellä lyönnein ensimmäisessä erässä. Nurmagomedov jatkoi voittokulkuaan heinäkuussa, jolloin hän voitti Kadzhik Abadzhyan triangelikuristuksella ensimmäisen erän lopussa. Elokuussa Nurmagomedov voitti myös Khamiz Mamedovin ensimmäisessä erässä triangelikuristuksella. Syyskuussa hän voitti kolmannen ottelunsa peräkkäin triangelikuristuksella, tällä kertaa Vadim Sandulskiyta vastaan ensimmäisessä erässä. Lokakuussa Nurmagomedov otteli viimeisen kerran ProFC:ssä, jolloin hän sai vastaansa Arymarcel Santosin. Nurmagomedov voitti ottelunsa edellisten otteluiden tapaan ProFC:ssä ensimmäisessä erässä, tällä kertaa tuloksella tekninen tyrmäys.
UFC
Marraskuussa 2011 UFC ilmoitti tehneensä kuuden ottelun sopimuksen Nurmagomedovin kanssa, joka oli otellut tilastolla 16–0. Hän otteli ensimmäisen ottelunsa tammikuussa 2012 Kamal Shalorusia vastaan, jonka hän voitti takakuristuksella kolmannessa erässä. Heinäkuussa Nurmagomedov kohtasi kokeneemman Gleison Tibaun, jonka hän voitti tuomariäänin (30–27, 30–27, 30–27).
Vuonna 2013 Nurmagomedov otteli kolmesti, joista ensimmäinen oli tammikuussa Thiago Tavaresia vastaan. Nurmagomedov voitti tyrmäyksellä lyönnein ja kyynärpääosumin ensimmäisessä erässä. Ottelun jälkeen hänen vastustajansa jäi kiinni kielletyistä aineista. Toukokuussa Nurmagomedov kohtasi Abel Trujillon. Ennen ottelua hän epäonnistui olemaan sallitussa painorajassa ja ottelu käytiin ilman painoluokkaa. Nurmagomedov voitti ottelun tuomariäänin (30–27, 30–27, 30–27), jossa hän teki UFC:n yhden ottelun ennätyksen alasvienneissä. Nurmagomedov sai 21 onnistunutta alasvientiä. Syyskuussa hän voitti vielä Pat Healyn tuomariäänin (30–27, 30–27, 30–27).
Vuonna 2014 Nurmagomedov otteli vain kerran kohdatessaan huhtikuussa uransa ensimmäisen kevytsarjan kymmenen parhaan joukkoon lukeutuneen Rafael dos Anjosin. Kamppailu päättyi Nurmagomedovin voittoon tuomariäänin (30–27, 30–27, 30–27).
Vuonna 2016 Nurmagomedov palasi vuoden tauon jälkeen ja kohtasi entisen Bellatorin kevytsarjan mestarin Darrell Horcherin, joka otteli ensimmäistä kertaa UFC:ssä. Nurmagomedov painoi toistamiseen yli sallitun painorajan, jonka vuoksi hän sai palkkiosakkoja virheestään. Hän kuitenkin voitti kamppailun teknisellä tyrmäyksellä toisessa erässä lyötyään Horcheria matolla alasviennin päätteeksi. Marraskuussa Nurmagomedov otteli toisen kerran, tällä kertaa toista kärkisijoitettua ottelijaa Michael Johnsonia vastaan. Hän voitti kamppailun kolmannessa erässä kimuralla.
Sielusta ja ylösnousemuksesta
Sisältö
Keskustelu alkaa sielun kuolemattomuuden ja Jumalan olemassaolon tarkastelulla. Tämän jälkeen Gregorios ja Makrina keskustelevat sielun olemassaolosta, määritelmästä ja toiminnasta. Siitä siirrytään käsittelemään sielun olemusta ja sen suhdetta Jumalaan, sekä sielun ja ruumiin välistä suhdetta, kuten niiden ykseyttä. Tällöin kysytään muun muassa, voisiko ihminen olla pelkkä mekaaninen laite, jolla ei olisi sielua lainkaan.
Seuraavaksi keskustelu etenee sielun järjettömiin liikkeisiin ja tunteisiin sekä näiden alkuperään. Tämän jälkeen käsitellään tuonelaa (Haades), esimerkkinä Uudessa testamentissa mainitut rikas mies ja Lasarus, sekä sielun puhdistumista kuoleman jälkeen ja järjettömiä liikkeitä sitten, kun sielu on puhdistettu. Gregorioksen mukaan ihmisen autuus kykenee enenemään rajattomasti. Makrina ja Gregorios käsittelevät myös sielunvaellusoppeja. Todetaan myös, ettei luomakunnan alkuperä ole paha eikä sattumanvarainen.
Sielua käsittelevän osuuden loppupuolella puhutaan vielä Jumalan ja aineen suhteesta sekä käsitellään sielun syntymää ja aineellisen maailman alkuperää.
Keskustelun lopussa käsitellään teoksen toista pääaihetta eli ylösnousemusta. Sen käsittely alkaa sen tutkimisella, mitä aiheesta sanotaan Raamatussa. Tämän jälkeen käsitellään ylösnousemusta vastaan esitettyjä epäilyksiä. Lopuksi todetaan, että ylösnousemus on itse asiassa paluu alkutilaan.
Push Email
Push Email (push e-mail) tai push-sähköposti on yleistynyt nimike tekniikalle, joka mahdollistaa sähköpostin vastaanoton mobiililaitteeseen ilman, että ko. laite käy hakemassa tai tarkastelemassa mahdollisesti uusia saapuneita sähköposteja palvelimelta. Tässä tapauksessa mobiililaitteen asiakasohjelma on valmiustilassa ottaen vastaan palvelimelle saapuneet uudet sähköpostiviestit siten, että ne välittyvät palvelimelta push-tekniikalla vastaanottavalle mobiililaitteelle.
Push Email vs. perinteinen sähköposti
Sähköpostin "veto" palvelimelta on ollut perinteisesti käytetty tapa, koska monesti verkkoyhteys on ollut rajallista, esimerkiksi kannettavan tietokoneen tai matkapuhelimen käyttäjä muodostaa soittosarjayhteyden muutaman kerran päivässä ladatakseen sähköpostinsa.
Toimintaperiaate
Kun päätelaite on matkapuhelinverkossa, niin Push Email -asiakasohjelmisto pitää automaattiajossa GPRS-yhteyttä auki puhelinoperaattorin verkkoon sijoitettuun ("NOC") palvelimeen, joten mobiili päätelaite on koko ajan valmiustilassa. Joissakin ratkaisuissa käytetään ns. "Direct Access" -mallia eli suoraa yhteyttä. Tällöin mobiili päätelaite on suorassa yhteydessä sähköpostipalvelimeen, jolloin ("NOC"-) palvelinta ei tarvita.
Kun uusi sähköpostiviesti saapuu sähköpostipalvelimelle käyttäjän sähköpostilaatikkoon, ("Enterprise") palvelin välittää heti saapuneen sähköpostiviestin otsikkotiedot operaattorin verkossa olevalle ("NOC"-) palvelimelle. Tämä taas "työntää" viestin eteenpäin siihen yhteydessä olevaan päätelaitteeseen, jolloin viesti saapuu vain muutaman sekunnin viiveellä palvelimelta päätelaitteelle.
Palvelut
Eri käyttäjäryhmille tarjotaan erilaisia pushmail-palveluja. Erilaisia käyttäjäryhmiä voivat olla esimerkiksi suuremmat yritykset, PK-yritykset ja henkilöasiakkaat.
Palvelu valitaan käytetystä sähköpostijärjestelmästä ja halutuista palveluista riippuen. Yksityishenkilöille suunnatuissa palveluissa on tuettuna usein vain sähköposti, mutta yrityksille suunnattuihin palveluihin sisältyy sen lisäksi ja kalenteri- ja yhteystiedot.
Suuryrityksille käy usein palvelu, jossa yrityksellä on käytössään oma sähköpostipalvelin ja ohjelmisto asennetaan yrityksen palomuurien taakse. Ratkaisu ei vaadi erillisten tietoliikenneporttien avaamista palomuuriin. Vaatimuksena on ainoastaan http- ja https-liikenteen salliminen ulos yrityksen lähiverkosta. Järjestelmä on suunniteltu siten, että käyttäjämäärien noustessa hyvin suureksi (tuhansia käyttäjiä), kokonaisuus skaalautuu helposti ylöspäin riittävän suorituskyvyn varmistamiseksi. Palvelu mahdollistaa käyttäjälle reaaliaikaisen sähköpostin, kalenterin ja yhteystietojen käytön. Voidaan yhdistää muun muassa Microsoft Exchange, Novell Groupwise ja Lotus Domino –palvelimiin.
Henkilöasiakkaille ja PK-yrityksille käy usein palvelu, jossa se tarjotaan vain muutamalle käyttäjälle. Käyttöön saadaan kaikki reaaliaikaiset sähköposti, kalenteri ja yhteystieto- ominaisuudet, kun yrityksen käytössä olevissa Microsoft Outlook, Novell Groupwise tai Lotus Notes -sähköpostiohjelmissa. Tähän käytetään ohjelmistoa, joka asennetaan käyttäjän työasemalle tai vaikkapa yhteiselle tulostinpalvelimelle, jolloin se pystyy välittämään palveluun liitettyihin matkapuhelinliittymiin sähköpostit yms. reaaliaikaisesti.
Habib Nurmagomedov
UFC
Vuonna 2017 Nurmagomedov otteli tuona hetkenä neljänneksi parasta kevytsarjan ottelijaa Edson Barbozaa vastaan, jota pidetään yhtenä UFC:n parhaista pystyottelijoista. Nurmagomedov onnistui voittamaan ottelun selkeällä dominoinnilla tuomariäänin (30–25, 30–25, 30–24). Hänet palkittiin ottelusta myös Performance of the Night -bonuksella.
Push Email
Palvelut
Palvelu voidaan asentaa myös henkilöasiakkaille ja PK-yrityksille, joilla on käytössään ulkoinen ISP-sähköposti. Tällainen palvelu tukee sähköpostijärjestelmiä, joissa on SPOP- tai POP3-rajapinta.
Paul Du Noyer
Paul Du Noyer (s. 21. toukokuuta 1954 Liverpool, Britannia) on brittiläinen kirjailija ja toimittaja. Hän on valmistunut London School of Economicsista ja aloitti toimittajan uransa New Musical Expressissa. Sittemmin Du Noyer on työskennellyt Q:ssa, Mojossa, Heatissa ja The Wordissa. Hän on kirjoittanut lukuisia musiikkiaiheisia teoksia, mukaan lukien kirjat Lontoon ja Liverpoolin musiikillisesta historiasta. Conversations with McCartney on puolestaan koostettu hänen käymistään haastatteluista Paul McCartneyn kanssa yli 35 vuoden ajalta.
Habib Nurmagomedov
Kevytsarjan mestaruus
7. huhtikuuta 2018 Nurmagomedovin oli määrä otella Tony Fergusonia vastaan vapaana olleesta UFC:n kevytsarjan mestaruudesta. Kummallakin ottelijalla oli pisin voittoputki alla, mutta Ferguson loukkaantui kolme päivää ennen ottelua. Nurmagomedovin vastustajaksi oli aluksi kaavailtu Max Hollowayta, mutta tämän oltua lopulta kykenemätön ottelemaan lääkärien mielestä, tilalle asettui muiden ehdokkaiden joukosta Al Iaquinta. Mestaruusottelu käytiin UFC 223 -tapahtumassa Brooklynin Barclays Centerissä. Nurmagomedov voitti mestaruuden tuomariäänin (50–44, 50–43, 50–43), minkä myötä hänestä tuli samalla ensimmäinen venäläinen UFC-mestari. pienoiskuva|Nurmagomedov tapasi presidentti Vladimir Putinin isänsä kanssa McGregor-ottelun jälkeen. Nurmagomedov puolusti mestaruuttaan ensimmäisen kerran 6. lokakuuta 2018 entistä kevytsarjan mestaria Conor McGregoria vastaan, ja voitti tämän kuristuksella ottelun neljännessä erässä. Ottelun jälkeen Nurmagomedov hyökkäsi McGregorin taustajoukkojen kimppuun ja paikalle jouduttiin hälyttämään poliiseja lopettamaan yleiseksi tappeluksi eskaloitunut tilanne. Nevadan urheilukomissio rankaisi Nurmagomedovia tapahtuneesta tammikuussa 2019 yhdeksän kuukauden ottelukiellolla (ottelupäivästä alkaen) ja 500 000 dollarin sakolla. Kilpailukiellon pituus voi kuitenkin lyhentyä kuuteen kuukauteen, jos hän suostuu osallistumaan kiusaamisen vastaiseen työhön yhdessä Las Vegasin poliisin kanssa.
Push Email
Tietoturva
Palvelut hyödyntävät yleensä yleisesti turvallisiksi todettuja, standardin mukaisia tietoturvaratkaisuja.
Habib Nurmagomedov
Kevytsarjan mestaruus
24. lokakuuta 2020 Nurmagomedov kohtasi uransa viimeisessä ottelussaan yhdysvaltalaisen Justin Gaethjen. Nurmagomedov voitti ottelun triangelikuristusotteella toisen erän alussa. Ottelun jälkeisessä haastattelussa Nurmagomedov ilmoitti ottelun olleen hänen viimeisensä. Nurmagomedov voitti kaikki 29 ammattilaisotteluaan.
Push Email
Tietoturva
Tietojen salaus tapahtuu päästä päähän siten, että tapahtumat siirretään älypuhelimesta/älypuhelimeen/työpöydälle salakirjoitettuina.
Palvelu käyttää yrityksen olemassa olevaa sähköpostireititystä ja siten olemassa olevia palomuuriasetuksia
Viestiliikenteen siirtämiseen GRPS-yhteys, joka on turvallinen ja standardisoitu.
Cityringen
thumb|Linjakartta, jossa linjat M3 (Cityringen) ja ehdotettu M4. thumb|[[Rådhuspladsenin metroaseman rakennustyömaa lokakuussa 2011.]] Cityringen on Kööpenhaminan metron kehälinja. Valmistuttuaan vuonna 2019 Cityringen nosti metron kapasiteetin 50 miljoonasta 130 miljoonaan matkustajaan vuodessa. Uusi linja yhdisti Kööpenhaminan keskustan, siltakorttelit ja Frederiksbergin kunnan. Metrolaajennus on Tanskan suurin rakennushanke toisen maailmansodan jälkeen. Töiden yhteydessä tehtiin myös laajamittaisia arkeologisia kaivauksia. Hissivalmistaja KONE toimitti yhteensä lähes 200 liukuporrasta, hissiä ja liukukäytävää 17 uudelle metroasemalle. Linja avautui 29. syyskuuta 2019.
Kuparisonni
pienoiskuva|upright=0.88|Kuparisonni Kuparisonni on muinainen kreikkalainen kidutus- ja teloituslaite. Kyseessä oli ontto kuparisonnipatsas, jonka sisään uhri työnnettiin. Kuparisonnin alapuolelle sytytettiin tuli, joka kuumensi sen aiheuttaen uhrin kivuliaan kärventymisen kuparisonnin sisällä.
Diodoros Sisilialaisen mukaan ateenalainen Perillos kehitti kuparisonnin ja esitteli sen Falariille, Akragaan tyrannille, uutena mahdollisuutena teloittaa rikollisia. Falaris kiinnostui ajatuksesta ja halusi, että kuparisonni suunnitellaan siten, että siitä lähtevä savu nousisi patsaan sieraimista vihaisten puuskahdusten tavoin, ja uhrin tuskanhuudot muuntautuisivat erilaisten putkien ansiosta vihaisen sonnin mylvinnäksi. Legendan mukaan uhrin poltetut luut ”loistivat kuin jalokivet ja niistä tehtiin rannekoruja”. Halutessaan testata kuparisonnin äänen toimivuutta Falaris työnsi Perilloksen oman keksintönsä sisälle ja kuparisonnin alle sytytettiin tuli. Perillos ei kuitenkaan menehtynyt kuparisonnin sisälle, vaan hänet vapautettiin, ja Perilloksen yhä haaveillessa saavansa palkkion keksinnöstään, työnsi Falaris hänet vain kuitenkin kuolemaansa alas mäen huipulta. Falariksen itsensä kerrotaan kuitenkin saaneen surmansa kuparisonnissa, kun hänet syrjäytti Telemakhos. Tämän jälkeen vihattu kuparisonni heitettiin tarinan mukaan kielekkeeltä mereen.
Crimson (Edge of Sanityn albumi)
Crimson on viides studioalbumi ruotsalaiselta death metal -yhtye Edge of Sanitylta. Se on yhtyeen ensimmäinen konseptialbumi, joka sisältää yhden yhtäjaksoisen kappaleen Crimson. Levyllä vierailee laulu- ja kitaraosuuksissa Mikael Åkerfeldt ruotsalaisesta Opeth -yhtyeestä. Japanissa julkaistussa versiossa on lisäksi bonuskappale ''Murder. Divided.''. Albumin julkaisi vuonna 1996 Black Mark -levy-yhtiö.